ועדת החוקה, חוק ומשפט, כנסת 16, פרוטוקול מספר 276, 2004-08-01 12:00

מיכאל איתן: יש איזו שהיא אבחנה, השאלה היא אם צריך לקיים אותה.

גדעון סער: יש אבחנה בסוג ההליך, אבל אין סיבה שתהיה אבחנה בסוג ההרכב.

מיכאל איתן: אבל עכשיו תהיה אבחנה בהליך.

תמי סלע: זה יישאר.

תמי סלע: כשהוא דן בהחלטת אישור ובערעור ישבו 9..

גדעון סער: למה אני צריך להעסיק 9 שופטים בפסילת מועמד?

תמי סלע: יכול להיות שהחלטת השופטים בשני המצבים תביא לזה שבסופו של דבר מועמד או רשימה לא ישתתפו בבחירות.

גדעון סער: למה?

תמי סלע: או שהם מאשרים את הפסילה של הוועדה, או שהם מחליטים לקבל את הערעור ואז הם בהחלטתם פוסלים.

מיכאל איתן: ההגיון הוא שיהיו 9 בכל מקרה.

תמי סלע: נכון, כדי שלא תהיה אבחנה.

מיכאל איתן: 2.

מיכאל איתן: אחרי סעיף 64(ב) לחוק העיקרי יבוא: "(ב1) בערעור על החלטת הוועדה המרכזית לאשר או לסרב לאשר השתתפות של רשימת מועמדים בבחירות לכנסת לפי הוראות סעיף 7א לחוק יסוד: הכנסת ידון בית המשפט העליון, על אף האמור בסעיף קטן (ב), בתשעה שופטים".

מיכאל איתן: לגבי הרשימה אמרנו שזה לפי הוראות סעיף 7א לחוק יסוד, לגבי המועמד..

תמי סלע: זה סעיף 63א, שעוסק רק בפסילה לפי סעיף 7א.

מיכאל איתן: צריך לזכור שיש הליכי פסילה של מועמד שאינם קשורים ב7א.

תמי סלע: זה נשאר לפי סעיף קטן.

תמי סלע: .

מיכאל איתן: גם של הרשימה.

גדעון סער: זה לא צריך כי זה טכני.

תמי סלע: זה נשאר לפי סעיף קטן (ב).

תמי סלע: הוא חל על הפסילות האחרות.

דלית דרור: מאחר וירדה הדרישה מ-11 שופטים ל-9..

גדעון סער: אני לא רוצה למנוע מהם לשבת ב-11 שופטים.

דלית דרור: הם רשאים לקבוע 11 שופטים.

גדעון סער: זה לא מונע?

דלית דרור: זה לא מונע.

תמי סלע: עד היום היה כתוב שלושה והם ישבו בהרבה יותר.

תמי סלע: אין מגבלה.

דלית דרור: אפשר להגיד שכוונת ועדת החוקה שזה יהיה 9 שופטים לפחות.

דלית דרור: אז נראה אם בניסוח אנחנו חייבים לכתוב את המילה "לפחות" או לא חייבים לכתוב אותה.

מיכאל איתן: אני בעד לחסוך במילים.

מיכאל איתן: אני מוכן שתהיה כתובה המילה "לפחות".

מיכאל איתן: אני מעדיף לא לחוקק מילים מיותרות.

מיכאל איתן: אם עד היום היה מקובל שכשאומרים 3 זה 3 ומעלה, אז ברור שכשאומרים 9 זה 9 ומעלה.

מיכאל איתן: אני סומך על בית המשפט העליון שכשהוא ירצה לדון ביוזמתו ב11 הוא לא יגיד: היינו רוצים ב-11, אבל הפרשנות אינה מאפשרת לנו.

דלית דרור: המהות של ההחלטה היא 9 לפחות.

תמי סלע: בדיון הקודם ביקשת לדעת אם יש עוד סעיפים שבהם יש הרכב.

תמי סלע: מצאתי שיש רק סעיף אחד שבו יש הרכב מעל 3.

תמי סלע: רק בערעור בחירות, שבו בית משפט לעניינים מינהליים פוסל בחירות, כתוב שבית המשפט העליון יישב בערעור על ההחלטה ב-5 שופטים או במספר בלתי זוגי גדול יותר.

דלית דרור: זה לא הגיוני.

מיכאל איתן: צריך לתקן את זה ל-9.

תמי סלע: אבל זה נושא אחר.

מיכאל איתן: גדעון, תרשום לעצמך עוד הצעה.

מיכאל איתן: לא הגיוני שבערעור על תוצאות הבחירות לכנסת.

מיכאל איתן: .

תמי סלע: יש פה היגיון אחר.

תמי סלע: בהצעה של חבר הכנסת סער יש הכרעות ערכיות מאוד משמעותיות.

מיכאל איתן: אבל ערעור על תוצאות הבחירות יכול לשנות את כל המפה הפוליטית.

תמי סלע: אבל זה פחות דברים שעוסקים בערכיה של מדינת ישראל כמדינה יהודית ודמוקרטית.

מיכאל איתן: ערכיה של מדינת ישראל כמדינה יהודית ודמוקרטית יכולים להיקבע גם בחוקים אחרים שלא קשורים לבחירות.

מיכאל איתן: כאן נקודת הדגש שלו היתה לא על ערכיה של מדינת ישראל, אלא על ההתערבות של בית המשפט אל מול ההליך הפוליטי.

תמי סלע: אני חושבת שגם וגם.